
          APROBAT
            PRIMAR,

REFERAT
privind aprobarea Planurilor de selecţie – componente integrale şi  a Profilelor personalizate ale consiliilor de administraţie pentru S.C. Drumuri Municipale Timişoara S.A. şi  S.C. Compania Locală de Termoficare Colterm S.A.

Procedura de selecţie a membrilor Consiliului de administraţie la S.C. Drumuri Municipale Timişoara S.A. a fost declanşată prin H.C.L. nr. 220/27.06.2017 privind constatarea încetării contractelor de mandat ale membrilor Consiliului de Administraţie al S.C. Drumuri Municipale Timişoara S.A. şi declanşarea procedurii de selecţie a membrilor Consiliului de Administraţie.
De asemenea, a fost demarată procedura de selecţie a membrilor Consiliului de administraţie la S.C. Compania Locală de Termoficare Colterm S.A. prin H.C.L. nr. 221/27.06.2017 privind constatarea încetării contractelor de mandat ale membrilor Consiliului de Administraţie al Companiei Locale de Termoficare COLTERM S.A. Timisoara şi declanşarea procedurii de selecţie a membrilor Consiliului de Administraţie.
Având în vedere art. 1. pct.- ul 16 din Anexa nr. 1 la H.G. nr. 722/2016, planul de selecţie reprezintă un document de lucru prin care se stabileşte calendarul procedurii de selecţie de la data iniţierii procedurii de selecţie până la data numirii persoanelor desemnate pentru funcţiile de administrator.
Potrivit art. 20 alin. 1) din Anexa 1 la H.G. nr. 722/2016 pentru aprobarea Normelor metodologice de aplicare a unor prevederi din Ordonanţa de urgenţă a Guvernului nr. 109/20111 privind guvernanaţa corporativă a întreprinderilor publice, fiecare autoritate publică tutelară sau societate elaborează un profil personalizat al consiliului într-un mod transparent, sistematic şi riguros pentru a se asigura că sunt identificate capacităţile necesare pentru alcătuirea celui mai bun consiliu şi, respectiv, cei mai buni candidaţi pentru consiliu.
Profilul consiliului şi profilul candidatului se aprobă, în cazul societăţilor, de către adunarea generală a acţionarilor, după ce a fost avizat de consiliu la recomandarea comitetului de nominalizare şi remunerare sau, după caz, de către autoritatea publică tutelară, conform art. 34 din Anexa 1 la H.G. nr. 722/2016.
Astfel, având în vedere Adresa Cabinetului individual de psihologie Delia Virga nr. 21618 din 01.09.2017, în conformitate cu prevederile O.U.G nr. 109/2011 privind guvernanţa corporativă a întreprinderilor publice şi a normelor de aplicare reglementate prin H.G. nr. 722/2016, în vederea respectării etapelor procedurii de selecţie, pentru S.C. Drumuri Municipale Timişoara S.A. şi  S.C. Compania Locală de Termoficare Colterm S.A., au fost elaborate următorele:
1. Profilul Personalizat al Consiliului de Adminsitraţie 
2. Planul de selecţie a membrilor consiliului de administraţie – componenta integrală.
Având în vedere cele prezentate mai sus,

PROPUNEM

Spre analiză şi aprobare Planurile de selecţie – componente integrale şi Profilele personalizate ale consiliilor de administraţie pentru S.C. Drumuri Municipale Timişoara S.A şi S.C. Compania Locală de Terrmoficare Colterm S.A., care constituie anexe la prezentul referat.

